ai4bharat/Pralekha huggingface dataset:
निती आयोग
पंतप्रधान 20 फेब्रुवारीला नीती आयोगाच्या सहाव्या प्रशासकीय परिषदेच्या बैठकीचे अध्यक्षस्थान भूषवणार
नवी दिल्ली, 18 फेब्रुवारी 2021
पंतप्रधान नरेंद्र मोदी 20 फेब्रुवारी 2021 रोजी नीती आयोगाच्या सहाव्या प्रशासकीय परिषदेच्या बैठकीचे अध्यक्षस्थान भूषवणार आहेत. पंतप्रधान व्हिडीओ कॉन्फरन्सच्या माध्यमातून या बैठकीला उपस्थित राहतील. या बैठकीमध्ये कृषी, पायाभूत सुविधा, उत्पादन, मनुष्यबळ विकास, तळागाळातील नागरिकांपर्यंत सेवा वितरण आणि आरोग्य व पोषण या विषयावर चर्चा करण्यात येईल.
प्रशासकीय परिषद आंतर-क्षेत्र, आंतर-विभागीय आणि संघराज्यीय विषयांवर चर्चा करण्यासाठी एक व्यासपीठ उपलब्ध करते. यामध्ये पंतप्रधान, राज्ये आणि केंद्रशासित प्रदेशांचे मुख्यमंत्री, इतर केंद्रशासित प्रदेशांचे विधिमंडळ आणि उपराज्यपाल यांचा समावेश आहे. या सहाव्या बैठकीत जम्मू-काश्मीर आणि लडाख पहिल्यांदाच केंद्रशासित प्रदेश म्हणून सहभागी होणार आहेत. यावेळी प्रशासकांच्या नेतृत्वाखालील इतर केंद्रशासित प्रदेशांनाही सहभागी होण्यासाठी आमंत्रित करण्यात आले आहे. या बैठकीला प्रशासकीय परिषदेचे माजी कार्यकारी सदस्य, केंद्रीय मंत्री, उपाध्यक्ष, नीती आयोगाचे विशेष कार्यकारी अधिकारी आणि भारत सरकारचे अन्य वरिष्ठ अधिकारीही उपस्थित असतील.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 74
गृह मंत्रालय
केंद्रीय गृहमंत्री आणि सहकार मंत्री अमित शहा यांनी आज उत्तर प्रदेशातील ग्रेटर नोएडा येथील सीआरपीएफ समूह केंद्रामध्ये गृह मंत्रालयाच्या अखिल भारतीय वृक्षारोपण मोहिमे अंतर्गत 4 कोटीवे रोपटे लावले
केंद्रीय गृहमंत्री आणि सहकार मंत्री अमित शहा यांनी आज उत्तर प्रदेशातील ग्रेटर नोएडा येथील सीआरपीएफ अर्थात केंद्रीय राखीव पोलीस दल समूह केंद्रामध्ये गृह मंत्रालयाच्या अखिल भारतीय वृक्षारोपण मोहिमे अंतर्गत 4 कोटीवे रोपटे लावले.
केंद्रीय राखीव पोलीस दलाच्या  8 वेगवेगळ्या परिसरामध्ये 165 कोटी रुपये खर्चून बांधलेल्या 15 नव्या इमारतींचेही अमित शाह यांनी उद्घाटन केले.केंद्रीय गृहसचिव आणि केंद्रीय राखीव पोलीस दल , केंद्रीय औद्योगिक सुरक्षा दल , राष्ट्रीय सुरक्षा रक्षक  , राष्ट्रीय आपत्ती व्यवस्थापन दल , भारत तिबेट सीमा पोलीस , सेवा निवड मंडळ ., सीमा सुरक्षा दल  आणि आसाम रायफल्सचे महासंचालक यावेळी उपस्थित होते.
सर्व केंद्रीय सशस्त्र पोलीस दलांसाठी  आजचा दिवस महत्त्वाचा आहे. तीन वर्षांपूर्वी डिसेंबर 2023 पर्यंत 5 कोटी झाडे लावण्याचा आणि झाडे लावून दरी भरून काढल्यानांतरती मोठी झाल्यावर, आपण त्यांना जगाला समर्पित करण्याचा संकल्प करण्यात आला होता, असे आपल्या भाषणात अमित शहा यांनी सांगितले. डिसेंबर 2023 पर्यंत 5 कोटी वृक्ष लागवडीचे उद्दिष्ट गाठले जाईल, असा विश्वास शहा यांनी व्यक्त केला.यावर्षी 1 कोटी 50 लाख रोपे लावण्याचे उद्दिष्ट प्रगतीपथावर असून, आजपर्यंत एकूण 4 कोटी रोपांची लागवड करण्यात आली आहे. 5 कोटी वृक्ष लागवडीचे उद्दिष्ट लवकरच पूर्ण करण्यात येणार असल्याचे त्यांनी सांगितले.
5 कोटी झाडे लावण्याचे 'अखिल भारतीय वृक्षारोपण अभियान' म्हणजे पर्यावरण रक्षणाचा महाकुंभ आहे, असे अमित शहा म्हणाले. आपल्या सर्व केंद्रीय सशस्त्र पोलीस दलातले जवान आपल्या धैर्याने, त्याग, समर्पण आणि कठोर परिश्रमाने देशाची अंतर्गत सुरक्षा सुनिश्चित करण्यासाठी आणि देशाच्या सीमांचे रक्षण करण्यासाठी नेहमीच खंबीरपणे उभे राहिले आहेत, असे गौरोवोद्गार त्यांनी काढले. देशाची अंतर्गत सुरक्षा, आपत्ती व्यवस्थापन, सीमा सुरक्षा आणि सीमेवर वसलेल्या पहिल्या गावांना सार्वजनिक सुविधा सुनिश्चित करण्याशिवाय केंद्रीय सशस्त्र पोलीस दल आता वृक्षारोपण मोहिमेद्वारे पर्यावरण संरक्षणासाठी अभूतपूर्व कार्य करत आहे, असे ते म्हणाले.
झाडे लावताना दोन बाबींचा विचार केला जातो. त्या म्हणजे प्रथम, लावलेल्या झाडांना दीर्घायुष्य लाभले पाहिजे आणि दुसरे म्हणजे ती झाडे पिंपळ , वड , कडुनिंब,जांभूळ आणि अन्य झाडांप्रमाणे जास्तीत जास्त ऑक्सिजन पुरवणारी असावीत, असे शहा यांनी सांगितले. ही झाडे 60-100% पर्यंत ऑक्सिजन उत्सर्जित करतात आणि ही झाडे वर्षानुवर्षे पृथ्वीच्या संवर्धनासाठी योगदान देतील, असे त्यांनी सांगितले.
पंतप्रधान नरेंद्र मोदी यांनी विविध क्षेत्रांमध्ये भारताचा विकास करण्याचे आणि आत्मनिर्भर बनवण्यासाठी कार्य केल्यामुळे जगामध्ये देशाचे स्थान बळकट झाले आहे, असे शहा यांनी सांगितले. आपला वारसा आणि संस्कृतीने नेहमीच पर्यावरण रक्षणाला प्रोत्साहन दिले आहे आणि आपल्या भावना आणि कृतीतून आपण नेहमीच पर्यावरणाचे संवर्धन सुनिश्चित केले आहे, असे ते म्हणाले.
आज, आमच्या केंद्रीय सशस्त्र पोलीस दलांनी जे अशक्य वाटत होते ते पूर्ण केले आहे. देशासाठी सुरक्षा आणि शौर्य हे केंद्रीय सशस्त्र पोलीस दलांचे मूल्य असल्याने ते वृक्षारोपण देखील त्यांचे मूल्य म्हणून स्वीकारतील असा विश्वास गृहमंत्र्यांनी व्यक्त केला.
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्रालयाने मान्यताप्राप्त चालक प्रशिक्षण केंद्रांसाठीचे नियम केले जारी
नवे नियम 1 जुलै 2021 पासून लागू होतील
केंद्रीय रस्ते वाहतूक आणि महामार्ग मंत्रालयाने मान्यताप्राप्त चालक प्रशिक्षण केंद्रांसाठी अनिवार्य असलेले नवे नियम जारी केले आहेत. हे नियम 1 जुलै 2021 पासून लागू होणार आहेत. अशा चालक प्रशिक्षण केंद्रांमध्ये नोंदणी करणाऱ्या उमेदवारांना योग्य प्रशिक्षण आणि माहिती देण्यासाठी याची मोठी मदत होईल. मान्यताप्राप्त चालक प्रशिक्षण केंद्रांसाठीचे महत्त्वाचे मुद्दे खालीलप्रमाणे आहेत:-
1. उमेदवारांना उच्च दर्जाचे प्रशिक्षण देण्यासाठी हे केंद्र सर्व आवश्यक प्रतिरूपे आणि समर्पित चालन चाचणी मार्ग यांनी सज्जित असणे आवश्यक आहे.
2. मोटार वाहन कायदा,1988 मधील नियमानुसार या केंद्रांमध्ये दोषनिवारक आणि उजळणी अभ्यासक्रम यांचे प्रशिक्षण घेता येऊ शकेल.
3. या केंद्रांमधील चाचणीत यशस्वीपणे उत्तीर्ण होणाऱ्या उमेदवारांना, वाहन चालविण्याचा परवाना मिळविताना सध्या प्रादेशिक वाहतूक कार्यालयात  घेतल्या जाणाऱ्या वाहन चालविण्याच्या चाचणी परीक्षेतून सूट दिली जाईल. त्यामुळे अशा मान्यताप्राप्त चालक प्रशिक्षण केंद्रांमधून प्रशिक्षण पूर्ण करणाऱ्या चालकांना वाहन चालविण्याचा परवाना मिळविण्यात मदत होईल.
4. या केंद्रांना उद्योग-विशिष्ट विशेष प्रशिक्षण देण्याची देखील परवानगी देण्यात आली आहे.
कुशल चालकांची टंचाई भारतीय रस्तेमार्ग क्षेत्राला भेडसावणाऱ्या अनेक मोठ्या समस्यांपैकी एक आहे आणि रस्तेविषयक नियमांचे योग्य ज्ञान नसल्यामुळे मोठ्या प्रमाणावर रस्ते अपघात होत आहेत. सुधारित मोटार वाहन कायदा, 2019 च्या 8 व्या विभागातील तरतुद केंद्र सरकारला चालक प्रशिक्षण केंद्रांच्या मान्यतेबाबत नियम तयार करण्याची क्षमता प्रदान करते.
ऊर्जा मंत्रालय
एनटीपीसी समूहाने चालू आर्थिक वर्षात साध्य केली 100 अब्ज युनिटपेक्षा अधिक संचयी वीज निर्मिती
नवी दिल्ली, 8 ऑगस्ट 2020
एनटीपीसी लिमिटेडने जाहीर केल्यानुसार, एनटीपीसी समुहाने चालू आर्थिक वर्षात 100 अब्ज युनिटपेक्षा अधिक संचयी वीज निर्मिती साध्य केली आहे, यातून वीज निर्मिती प्रकल्पांमधील कार्यप्रणाली उत्कृष्ट करण्याची वचनबद्धता आणखी दृढ केली आहे.
केंद्रीय विद्युत प्राधिकरणाने जाहीर केलेल्या आकडेवारीनुसार, छत्तीसगडमधील एनटीपीसी कोरबा  विद्युतनिर्मितीसह एप्रिल ते जुलै 2020 दरम्यान 97.42% भार क्षमतेसह सर्वोत्कृष्ट कामगिरी करणारा संच ठरला आहे.
तसेच उत्तर प्रदेशातील सिंगरौली येथील एनटीपीसीच्या दोन 200 मेगावॅट संचांनी एप्रिल ते जुलै 2020 दरम्यान प्रत्येकी 99.90% आणि 99.87% अशी देशातील सर्वोच्च भार क्षमता साध्य केली.
एनटीपीसी समुहाकडे 62.9 गिगावॅट स्थापित क्षमतेचे 70 वीज संच आहेत, यात 24 औष्णिक, 7 संयुक्त वायु/द्रवरुप इंधन, 1 जलविद्युत, 13 नवीकरणीय 25 उपसंचासह आणि जेव्ही ऊर्जा केंद्र आहेत. समुहाकडे सध्या 20 गिगावॅट क्षमता निर्माणाधीन आहे, यात 5 गिगावॅटच्या नवीकरणीय ऊर्जा प्रकल्पांचा समावेश आहे.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
गृह मंत्रालय
डॉक्टर दिनानिमित्त केंद्रीय गृह मंत्री अमित शहा यांनी डॉक्टरांप्रती व्यक्त केले आभार व कृतज्ञता
या आव्हानात्मक काळात राष्ट्र सुरक्षित व आरोग्यपूर्ण ठेवण्याप्रती डॉक्टरांची निष्ठा अलौकिक असल्याचे केंद्रीय गृह मंत्र्यांचे प्रतिपादन
कोविड-19 विरोधातल्या लढ्यात आघाडीवर असणाऱ्या भारताच्या डॉक्टरांचे केंद्रीय गृह मंत्री अमित शहा यांनी आजच्या डॉक्टर दिनानिमित्त आभार मानत कृतज्ञता व्यक्त केली आहे.
या आव्हानात्मक काळात राष्ट्र सुरक्षित व आरोग्यपूर्ण ठेवण्याप्रती डॉक्टरांची निष्ठा अलौकिक असल्याचे, केंद्रीय गृह मंत्र्यांनी ट्वीटर वर म्हटले आहे.
डॉक्टर दिनी, डॉक्टरांच्या निष्ठा व त्यागाला राष्ट्राचा सलाम असल्याचे त्यांनी म्हटले आहे.
मानवतेच्या सेवेसाठी निस्वार्थीपणाने अहोरात्र काम करत असलेल्या डॉक्टरांसमवेत पंतप्रधान नरेंद्र मोदी यांच्या नेतृत्वाखालील सरकार खंबीर उभे असल्याचे त्यांनी सांगितले. आपल्या देशाच्या कोरोना योद्ध्यांच्या आरोग्य व सुरक्षिततेसाठीही त्यांनी प्रार्थना केली आहे.
कसोटीच्या या काळात डॉक्टरांना संपूर्ण सहकार्य व मानसिक आधार देणाऱ्या डॉक्टरांच्या कुटुंबियांचेही शहा यांनी आभार मानले आहेत.
On Doctor’s Day, I salute our brave Doctors who have been leading the battle against COVID-19 at the forefront. Their uttermost commitment to keep the nation safe and healthy in these challenging times is truly exceptional. Nation salutes their devotion and sacrifice.
— Amit Shah  July 1, 2020
इलेक्ट्रॉनिक्स आणि माहिती तंत्रज्ञान मंत्रालय
केंद्रीय मंत्री राजीव चंद्रशेखर यांनी भारतातील स्टार्ट-अप्स तसेच युनिकॉर्न उद्योगांच्या प्रमुखांसोबत युकेचे पंतप्रधान बोरिस जॉन्सन यांची भेट घेतली
डिजिटल भारताच्या यशस्वी कामगिरीबद्दल चर्चा करून अभिनव संशोधन तसेच तंत्रज्ञान क्षेत्रात भविष्यात सहकारी संबंध प्रस्थापित करण्याविषयी केली बातचीत
केंद्रीय इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर यांनी भारतीय स्टार्ट-अप्स, युनिकॉर्न उद्योग यांचे प्रमुख आणि संशोधकांचा समावेश असलेल्या प्रतिनिधी मंडळासोबत शुक्रवारी यूकेचे पंतप्रधान बोरिस जॉन्सन यांची भेट घेतली.अभिनव संशोधन तसेच तंत्रज्ञान या क्षेत्रांत, भारत आणि युके या देशांमध्ये भविष्यातील सहकारी संबंध तसेच भागीदारी याविषयी दोन्ही नेत्यांनी चर्चा केली. याच संदर्भात केंद्रीय मंत्री चंद्रशेखर यांनी ब्रिटीश खासदार पॉल स्कली यांची देखील भेट घेतली. नंतर पत्रकारांना या भेटीविषयी माहिती देताना चंद्रशेखर म्हणाले की, भारत आणि युके या दोन्ही देशांना संशोधनावर आधारलेल्या अर्थव्यवस्थेचा मोठ्या प्रमाणावर विस्तार करायचा आहे. “एकूण अर्थव्यवस्थेच्या 25 टक्के अर्थव्यवस्था डिजिटल असावी असा आमचा प्रयत्न आहे. यूके सरकारचे देखील हेच उद्दिष्ट आहे,” ते म्हणाले.
केंद्रीय मंत्री चंद्रशेखर यांनी इंडिया ग्लोबल मंचावर, युकेच्या गृहसचिव प्रीती पटेल, युकेच्या आंतरराष्ट्रीय व्यापारविषयक सचिव तसेच सरकारी व्यापार मंडळाच्या अध्यक्ष अॅनी मारी ट्रेव्हेल्यन आणि युकेचे तंत्रज्ञान तसेच डिजिटल अर्थव्यवस्था मंत्री ख्रिस फिलीप यांच्यासह मंत्रीस्तरीय गोलमेज परिसंवादात देखील भाग घेतला.
तंत्रज्ञान क्षेत्रात भारताने केलेल्या प्रगतीबाबत बोलताना केंद्रीय मंत्री म्हणाले की, 1990 च्या सुमाराला भारताला त्याच्या सर्व तंत्रज्ञानविषयक गरजांवर विसंबून राहावे लागत होते आणि कोणत्याही गोष्टीच्या उत्पादनासाठी लागणारे सर्व सुटे भाग तसेच साधने आयात करावी लागत होती. आज हे चित्र पूर्णपणे बदलले आहे. “आता भारत 5 जी संरचनेचे काम करत आहे आणि 5जी उत्पादनांच्या निर्मितीसाठी आवश्यक असणारी साधने देखील देशातच निर्मिली जात आहेत. पंतप्रधान नरेंद्र मोदी यांच्या डिजिटल भारत संकल्पनेअंतर्गत हे यश मिळाले आहे,” ते पुढे म्हणाले.
केंद्रीय मंत्री चंद्रशेखर यांनी युकेच्या आयजीएफमध्ये डिजिटल युगाचे भविष्य या विषयावरील चर्चासत्रात देखील भाग घेतला आणि सध्या सर्वत्र वेगाने होत असलेले डिजिटलीकरण तसेच वापरकर्त्याच्या हानीविरुध्द डिजिटल नागरिकांचे संरक्षण करण्याची गरज याविषयी त्यांची मते मांडली. सायबरस्पेस हा सीमाविरहित डोमेन असल्यामुळे डिजिटल प्रणालीच्या वापरकर्त्यांची सुरक्षा तसेच विश्वास यांच्या सुनिश्चितीसाठी केंद्रीय मंत्री राजीव चंद्रशेखर यांनी विविध देशांदरम्यान, विशेषतः समान विचारसरणीच्या लोकशाही देशांदरम्यान सहकारी संबंध प्रस्थापित करण्याचे आवाहन केले.
आरोग्य आणि कुटुंब कल्याण मंत्रालय
राज्ये / केंद्रशासित प्रदेशांना 23 कोटींहून अधिक लसींच्या मात्रा प्रदान
राज्ये / केंद्रशासित प्रदेशांकडे 1.75 कोटी पेक्षा अधिक लसींच्या मात्रा उपलब्ध
देशभरातील लसीकरण मोहिमेचा एक भाग म्हणून, केंद्र सरकार, राज्ये आणि केंद्रशासित प्रदेशांना कोविड लसींच्या मात्रा विनामूल्य उपलब्ध करून सहाय्य करत आहे. याव्यतिरिक्त, केंद्र सरकार हे राज्ये / केंद्रशासित प्रदेशांना लसींच्या मात्रांची थेट खरेदी करण्याची सुविधाही सुलभ करत आहे. लसीकरण ,चाचणी, मागोवा, उपचार आणि कोविड योग्य वर्तन यासह या महामारीच्या नियंत्रण आणि व्यवस्थापनाच्या केंद्र सरकारच्या सर्वसमावेशक रणनीतीचा अविभाज्य स्तंभ आहेत .
कोविड -19 लसीकरणाच्या व्यापक आणि गतिशील अशा तिसऱ्या टप्प्याच्या रणनीतीची अंमलबजावणी दिनांक 1 मे 2021 पासून सुरू झाली आहे.
या धोरणानुसार, प्रत्येक महिन्यात कोणत्याही उत्पादकाच्या केंद्रीय औषधी प्रयोगशाळेने  मान्यता दिलेल्या एकूण लसींच्या मात्रांपैकी 50% मात्रा सरकारकडून खरेदी केल्या जातील. केंद्र सरकार पूर्वीप्रमाणे या लसींच्या मात्रा राज्य सरकारांना पूर्णपणे विनामूल्य उपलब्ध करुन देईल.
केंद्र सरकारने आतापर्यंत राज्य आणि केंद्रशासित प्रदेशांना 23 कोटीपेक्षा जास्त लसींच्या मात्रा  विनामूल्य राज्य निहाय वितरण आणि राज्याकडून थेट खरेदी या दोन्ही प्रकारात उपलब्ध करून दिल्या आहेत.
यापैकी वाया गेलेल्या मात्रांसह एकूण 21,22,38,652 लसींच्या मात्रा  वापरल्या गेल्या आहेत.
1.75 कोटींपेक्षा जास्त कोविड लसींच्या मात्रा  अद्याप राज्ये / केंद्रशासित प्रदेशांकडे उपलब्ध आहेत.
याशिवाय सरकार 2.73 लाख  हून अधिक लसींच्या मात्रा उपलब्ध करण्याच्या प्रक्रियेत असून पुढील 3 दिवसांत त्या राज्ये / केंद्रशासित प्रदेशांना प्राप्त होतील.
रेल्वे मंत्रालय
कोविड-19 मुळे झालेल्या संपूर्ण संचारबंदी काळात भारतीय रेल्वेकडून गरजूंना अन्न पुरवठा सुरु; शनिवारपर्यंत शिजविलेल्या अन्नाच्या 1 लाख 40 हजार पाकिटांचे केले वाटप
भारतीय रेल्वे खानपान आणि पर्यटन महामंडळाच्या स्वयंपाकघरात बनविली गेली 1 लाखांपेक्षा जास्त पाकिटे
रेल्वे संरक्षण पोलीस दलाची देखील मदत, अन्न वितरणात मुख्य भूमिका निभावण्यासोबतच स्वतःच्या स्रोतांद्वारे पुरविली 38,600 अन्न पाकिटे
नवी दिल्ली, 1 एप्रिल 2020
कोविड-19 संसर्गामुळे देशभर लागू असलेल्या संपूर्ण संचारबंदीमुळे रेल्वे स्थानक आणि परिसरातील अनेक गरजूंना अन्न मिळणे कठीण झाले आहे. या संकटावर मात करण्यासाठी भारतीय रेल्वेने पुढाकार घेतला आहे. आयआरसीटीसी अर्थात भारतीय रेल्वे खानपान आणि पर्यटन महामंडळाने रेल्वे संरक्षण दल आणि विविध क्षेत्रांमधील रेल्वेच्या इतर व्यापारी विभाग, राज्य सरकार तसेच अनेक स्वयंसेवी संस्था यांच्या संयुक्त सहकार्याने शिजविलेल्या अन्नाच्या पाकिटांचे वितरण सुरु केले आहे. या उपक्रमाद्वारे कागदाच्या ताटांमध्ये शिजविलेले अन्न तसेच अन्नाची पाकिटे यांचे वाटप केले जात आहे. अर्थात यावेळी, स्वच्छता आणि सुरक्षित सामाजिक अंतर राखण्याचे नियम काटेकोरपणे पाळले जात आहेत. जिल्हा प्रशासन आणि स्वयंसेवी संस्थांच्या मदतीने रेल्वे स्थानकासोबतच लगतच्या परिसरातील गरजू भुकेल्या व्यक्तींना देखील अन्नाच्या पाकिटांचे वितरण केले जावे यासाठी रेल्वेच्या विविध क्षेत्रांचे महाव्यवस्थापक तसेच विभागीय व्यवस्थापक संबधित क्षेत्रांमधील आणि विभागांमधील आयआरसीटीसीच्या अधिकाऱ्यांच्या सतत संपर्कात आहेत. आयआरसीटीसीने शनिवारपासून गरीब आणि गरजू व्यक्तींना अशा 1 लाख 2937 जेवणाच्या पाकिटांचे वाटप केले आहे.
रेल्वेच्या या उपक्रमात रेल्वे संरक्षण दलाने सक्रीय सहभाग घेतला असून आयआरसीटीसीने तयार केलेल्या जेवणाचे वितरण करण्यासोबतच रेल्वे संरक्षण दलाने स्वतःच्या अंतर्गत स्रोतांद्वारे 38,600 व्यक्तींना जेवण पुरविले आहे.
रेल्वे स्थानक आणि परिसरातील गरीब तसेच गरजू व्यक्तींना अन्न आणि इतर आवश्यक गोष्टी पुरविण्यासाठी शक्य असलेले सर्व स्रोत वापरून संपूर्ण क्षमतेने त्यांना सर्व मदत करावी असे निर्देश रेल्वे तसेच वाणिज्य आणि उद्योग मंत्री पियुष गोयल यांनी रेल्वेच्या अधिकाऱ्यांना दिले आहेत. जिल्हा प्रशासन आणि स्वयंसेवी संस्थांच्या मदतीने रेल्वे स्थानक परिसराच्या बाहेरील भागातील गरजूंना देखील ही मदत पोहोचवायला हवी असे ते म्हणाले. देशातील संपूर्ण संचारबंदीमुळे, भविष्यात होऊ शकणाऱ्या अन्नाच्या वाढत्या मागणीचा विचार करून रेल्वे विभागाने अन्नधान्य आणि इतर आवश्यक पदार्थांचा पुरेसा साठा करून ठेवला असून कोणत्याही आकस्मिक परिस्थितीला तोंड देण्याची तयारी विभागाने करून ठेवली आहे.
G.Chippalkatti/S.Chitnis/D.Rane
(Visitor Counter : 105
पंतप्रधान कार्यालय
राष्ट्रपती भवनात झालेल्या संरक्षण दलातील पुरस्कार समारंभाला पंतप्रधानांची उपस्थिती
पंतप्रधान नरेंद्र मोदी नवी दिल्लीतील राष्ट्रपती भवनात झालेल्या संरक्षण गौरव सोहळ्याला उपस्थित होते. समारंभात शौर्य पुरस्कार आणि विशिष्ट सेवा सन्मान प्रदान करण्यात आले.
आपल्या ट्विट संदेशात पंतप्रधान म्हणाले;
"संरक्षण गौरव सोहळ्याला उपस्थित राहिलो, या समारंभात शौर्य पुरस्कार आणि विशिष्ट सेवा सन्मान प्रदान करण्यात आले."
अंतराळ विभाग
भौगोलिक माहिती, प्रेरकशक्ती आणि रोबोटिक्स/एआर/व्हीआर या प्रत्येक क्षेत्रात सर्वाधिक 50 लाख सहाय्यता अनुदानासह इस्रोकडून 6 स्टार्टअप्सची निवड आणि समर्थनः केंद्रीय मंत्री डॉ. जितेंद्र सिंग
नवी दिल्ली, 3 ऑगस्ट 2022
केंद्रीय विज्ञान आणि तंत्रज्ञान राज्यमंत्री ; पृथ्वी विज्ञान राज्यमंत्री ; पंतप्रधान कार्यालय राज्यमंत्री, कर्मचारी, सार्वजनिक तक्रारी , निवृत्ती वेतन, अणु उर्जा आणि अंतराळ राज्यमंत्री डॉ. जितेंद्र सिंग यांनी माहिती दिली की, इस्रोने भौगौलिक माहिती, प्रेरकशक्ती आणि रोबोटिक्स, एआर आणि व्हीआर  या प्रत्येक क्षेत्रात जास्तीत जास्त 50 लाख रूपयांच्या सहाय्यता अनुदानासह सहा स्टार्टअपची निवड केली आहे.
लोकसभेत एका प्रश्नाला उत्तर देताना डॉ. जितेंद्र सिंग यांनी सांगितले की, अटल नाविन्यपूर्ण संशोधन मिशन, नीती आयोग यांच्यासह इस्रोने एएनआयसी-अराईज-१.० हा कार्यक्रम सुरू केला आहे. राष्ट्रीय महत्वाची क्षेत्रीय आव्हाने सोडवण्य़ासाठी तंत्रज्ञानावर आधारित नाविन्यपूर्ण संशोधनांचा शोध, निवड, त्यांना समर्थन, पाठिंबा देणे आणि त्यांचे संगोपन करणे हा त्याचा उद्देश्य आहे. मंत्री म्हणाले की, 24 स्टार्ट अप्सनी प्रस्ताव सादर केले होते आणि त्यापैकी सहा स्टार्ट अप्सची निवड करून त्यांना जास्तीत जास्त 50 लाख रूपयांचे सहाय्यता अनुदानासह समर्थन देण्याचा निर्णय घेण्यात आला.
एएनआयसी-अराईज-1.0 स्टार्ट अप्सकडून प्रकल्प प्रस्ताव मिळवण्यासाठी तीन अंतराळ क्षेत्रीय आव्हानांचा विचार करत आहे. त्यात भौगौलिक माहिती प्राप्त करणे, प्रेरकशक्ती आणि रोबोटिक्स, संवर्धित वास्तव आणि आभासी वास्तव ही ती क्षेत्रे आहेत.
एएनआयसी-अराईज-2.0 हा कार्यक्रम जीआयएस, प्रेरक शक्ती, पथ प्रदर्शन आणि कृत्रिम बुद्धिमत्ता तसेच एम एल मॉडेलिंग या चार क्षेत्रांमध्ये तोडगे काढून अंतराळ क्षेत्रात त्यांचे उपयोजन करणे या आव्हानांसाठी सुरू करण्यात आला होता. या क्षेत्रांमध्ये स्टार्ट अप्सकडून प्रकल्पांचे प्रस्ताव मागवण्याचा त्याचा उद्देश्य होता. सर्व निवडलेल्या स्टार्ट अप्सना प्रत्येकी 50 लाख रूपयांचे सहाय्यता अनुदान दिले जाईल.S.Bedekar/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
दूरसंचार आणि माहिती तंत्रज्ञान मंत्रालय
कोविड संबंधित आपत्कालीन पार्सलच्या जलद पुरवठ्यासाठी टपाल विभागाने सीमाशुल्क विभागाच्या सहकार्याने केली विशेष हेल्पलाईन सुरु
नवी दिल्ली, 7 मे 2021
कोविड-19 च्या दुसऱ्या लाटेवर मात करण्यासाठी भारताचे प्रयत्न सुरु असतांनाच, टपाल विभागाने सीमाशुल्क विभागाशी समन्वय साधत, कोविड संबंधित, ऑक्सिजन काँसंट्रेटर, उपकरणे आणि औषधांच्या परदेशातून होणारा पुरवठा जलद गतीने व्हावा, याची व्यवस्था केली आहे. या संदर्भात एक सार्वजनिक सूचनाही टपाल विभागाने जारी केली आहे.
या सार्वजनिक सूचनेनुसार, भारतातील कोविड रुग्णांना मदत व्हावी म्हणून परदेशातून पाठवलेल्या अशा स्वरुपाच्या सामानाचा पुरवठा टपाल विभागाच्या ग्राहकांना आणि इतर सार्वजनिक संस्थांना लवकरात लवकर व्हावा, या उद्देशाने, टपाल विभागाने एक हेल्पलाईन सुरु केली आहे. अशी मदत पाठवलेले ग्राहक टपाल विभागाशी संपर्क साधून त्यांच्या पार्सलची आणि त्यांची सविस्तर माहिती  adgim2@indiapost.gov.in किंवा dop.covid19[at]gmail[dot]com या दोन ईमेलवर पाठवू शकतात किंवा खालील नोडल अधिकाऱ्यांना व्हॉटसऐप वर ही माहिती पाठवू शकतात. त्यांनी पाठवलेले समान त्यानंतर जलदरित्या इच्छित स्थळी पोचवले जाईल.
नोडल अधिकाऱ्यांची नावे :
- अरविंद कुमार – 9868378497
- पुनीत कुमार – 9536623331
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
संरक्षण मंत्रालय
सोमालीया किनाऱ्याजवळ अडकलेल्या जहाजाला आयएनएस सुमेधाकडून सहाय्य
नवी दिल्ली, 8 जानेवारी 2020
एडनच्या आखातात, चाचेगिरीविरोधात गस्त घालणाऱ्या भारतीय नौदलाच्या आयएनएस सुमेधा या जहाजाने संकटात असलेल्या अल-हमीद या जहाजाला मदत केली. लाकडाचे हे पारंपारिक जहाज ‘धाव’ म्हणून ओळखले जाते. आयएनएस सुमेधावरुन झेप घेतलेल्या आयएन हेलिकॉप्टरला अल हमीद हे जहाज, सोमालियाच्या किनाऱ्याजवळ संकटात असल्याचे आढळून आले. त्यावेळी आयएनएस सुमेधाच्या नौदल तंत्र पथकाने, अल-हमीद जहाजाला मदत पुरवली. भारतीय नौदलाच्या गस्त घालणाऱ्या नौकेने, संकटात अडकलेल्या या जहाजाच्या कर्मचाऱ्यांना पाणी आणि वैद्यकीय मदतही पुरवली. या जहाजाच्या इंजिनमध्ये बिघाड झाल्याने आणि त्याची दुरुस्ती समुद्रात शक्य नसल्याने या त्वरित कृती करण्यात आल्यात.
B.Gokhale/N.Chitale/P.Malandkar
(Visitor Counter : 86
पंतप्रधान कार्यालय
‘ॲपल’च्या मुख्य कायर्कारी अधिकाऱ्यांनी घेतली पंतप्रधानांची भेट
नवी दिल्ली, 19 एप्रिल 2023
‘ॲपल’चे मुख्य कायर्कारी अधिकारी टिम कूक यांनी आज पंतप्रधान नरेंद्र मोदी यांची भेट घेतली.
‘अॅपल’चे मुख्य कायर्कारी अधिकारी टिम कूक यांनी केलेल्या व्टिटला प्रतिसादात्मक उत्तर देताना पंतप्रधान म्हणाले:
"@tim_cook, तुम्हाला भेटून खूप आनंद झाला! विविध विषयांवर विचारांची देवाणघेवाण केली गेली आणि भारतात होत असलेल्या तंत्रज्ञान-सक्षम परिवर्तनांवर प्रकाश टाकताना आनंद झाला."
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
गणेश चतुर्थीनिमित्त पंतप्रधान नरेंद्र मोदी यांनी दिल्या देशवासियांना शुभेच्छा
नवी दिल्ली, 22 ऑगस्ट 2020
पंतप्रधान नरेंद्र मोदी यांनी गणेश चतुर्थीच्या मंगल सणानिमित्त जनतेला शुभेच्छा दिल्या आहेत. गणेशाच्या कृपेने सर्वत्र आनंद आणि समृद्धी नांदावी, असे पंतप्रधानांनी एका व्टिटव्दारे म्हटले आहे.
‘‘आपल्या सर्वांना गणेश चतुर्थीच्या खूप-खूप शुभेच्छा! गणपती बाप्पा मोरया!!’’
गणेश चतुर्थीच्या पावन सणाच्या शुभेच्छा. भगवान श्री गणेश यांचा आशीर्वाद आपल्या सर्वांवर सदैव असावा. सर्वत्र आनंद आणि भरभराट व्हावी.’
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
भारतीय रेल्वेने मिळवले नऊ राष्ट्रीय ऊर्जा संवर्धन पुरस्कार 2022
राष्ट्रपती द्रौपदी मुर्मु यांनी आज  राष्ट्रीय ऊर्जा संवर्धन दिनानिमित्त राष्ट्रीय ऊर्जा संवर्धन पुरस्कार, राष्ट्रीय ऊर्जा कार्यक्षमता नवोन्मेष पुरस्कार आणि राष्ट्रीय चित्रकला स्पर्धेच्या पारितोषिकांचे वितरण केले. या समारंभात भारतीय रेल्वेला एकूण नऊ राष्ट्रीय ऊर्जा संवर्धन पुरस्कार 2022 मिळाले. केंद्र सरकारच्या ऊर्जा मंत्रालयाच्या अखत्यारीतील ऊर्जा कार्यक्षमता ब्युरोच्या वतीने राष्ट्रीय ऊर्जा संवर्धन दिनानिमित्त नवी दिल्लीत विज्ञान भवन येथे हा पुरस्कार वितरण कार्यक्रम आयोजित केला होता. वर्ष 2022 मध्ये ऊर्जा व्यवस्थापन क्षेत्रात उत्कृष्ट कार्य करणाऱ्यांचा गौरव करण्यासाठी हे पुरस्कार घोषित करण्यात आले.
दक्षिण मध्य रेल्वेला रेल्वे स्थानक श्रेणीतील ऊर्जा संवर्धन उपायांसाठी प्रथम आणि द्वितीय पारितोषिक मिळाले. काचेगुडा स्थानकाला प्रथम पारितोषिक देण्यात आले. द्वितीय पारितोषिक गुंटकल रेल्वे स्थानकाला देण्यात आले. कानपूर मध्य रेल्वे स्थानक , राजमुद्री रेल्वे स्थानक , तेनाली रेल्वे स्थानक  यांना प्रमाणपत्र प्रदान करण्यात आले.
ऊर्जा कार्यक्षम एलईडी प्रकाशयोजना आणि इतर उपायांच्या माध्यमातून भारतीय रेल्वे सातत्यानं अनेकविध ऊर्जा संवर्धन योजना राबवत आहे.
राष्ट्रपती कार्यालय
गणेश चतुर्थीच्या पूर्वसंध्येला राष्ट्रपतींनी दिल्या शुभेच्छा
नवी दिल्ली, 9 सप्टेंबर 2021
राष्ट्रपती श्री राम नाथ कोविंद यांनी नागरिकांना गणेश चतुर्थीच्या पूर्वसंध्येला शुभेच्छा दिल्या आहेत.
राष्ट्रपतींनी एका संदेशात म्हटले आहे, “गणेश चतुर्थीच्या शुभ प्रसंगी मी भारत आणि परदेशात राहणाऱ्या माझ्या सर्व देशवासियांना मनःपूर्वक शुभेच्छा आणि शुभकामना.देतो.
ज्ञान, समृद्धी, सौभाग्याचे प्रतीक असलेल्या श्रीगणेशाच्या जन्मोत्सवाचा हा सण उत्साहाने आणि आनंदाने साजरा केला जातो.गणेश चतुर्थीच्या निमित्ताने, यंदा आपण कोविड -19 महामारी विरुद्धचे आपले प्रयत्न यशस्वी करण्यासाठी आणि आपल्या सर्वांना आनंद आणि शांतता प्रदान करण्यासाठी श्रीगणेशाला प्रार्थना करूया.
कोविड प्रतिबंधक योग्य वर्तनाचे पालन करत हा सण उत्साह आणि सौहार्दपूर्ण वातावरणात साजरा करूया. ”
राष्ट्रपतींचा संदेश हिंदीत पाहण्यासाठी येथे क्लिक करा
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149